**Rada školy pri Základnej škole s materskou školou, č. 44, 900 85 Vištuk**

**Výročná správa o činnosti Rady školy pri Základnej škole s materskou školou**

 **vo Vištuku v školskom roku 2018/2019**

 V súlade so zákonom MR SR č. 596/2009 Z. z o štátnej správe v školstve a školskej samospráve v znení neskorších predpisov je Rada školy iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto školy z pohľadu školskej problematiky. Vyjadruje sa a posudzuje činnosť školy a školských zariadení v obci, k zriaďovateľovi školy (obci) a iným inštitúciám SR z pohľadu školskej problematiky. V zmysle tejto pôsobnosti Rada školy zasadala raz. Okrem toho priebežne členovia RŠ komunikovali prostredníctvom e-mailu.

 Zasadnute Rady školy sa uskutočnilo dňa 22. 10. 2018 o 18. 00 hod. Na tomto zasadnutí sa členovia rady školy vyjadrovali k základným dokumentom školy :

* Správa o činnosti RŠ za školský rok 2017/2018
* Informácia o čerpaní a stave finančných prostriedkov z rozpočtu školy k 30. 9. 2018
* Návrh rozpočtu ZŠ s MŠ na rok 2019
* Správa o výchovno-vzdelávacej činnosti, jej výsledkoch a podmienkach školy a školského zariadenia za školský rok 2017/2018
* Vyhodnotenie koncepčného zámeru rozvoja MŠ za školský rok 2017/2018
* Vyhodnotenie koncepčného zámeru rozvoja ZŠ za školský rok 2017/2018
* Šk. vzdelávací program - Dúhová škôlka; Prevádzkový poriadok MŠ; Školský poriadok MŠ
* Informácia o pedagogicko-organizačnom a materiálno-technickom zabezpečení výchovno-vzdelávacieho procesu v školskom roku 2018/2019
* Organizačný poriadok ZŠ s MŠ vo Vištuku
* Školský vzdelávací program 2018/2019 (ISCED 1 a ISCED 2 )
* Plán kontinuálneho vzdelávania 2018 -2019
* Plán práce školy 2018-2019
* Školský poriadok ZŠ vo Vištuku
* Školský klub detí pri ZŠ s MŠ Vištuk - výchovný program
* 16a. Koncepcia rozvoja MŠ na roky 2018-2023

 Tieto dokumenty členovia RŠ zobrali na vedomie.

 Počas tohto obdobia sa zmenil jeden člen RŠ delegovaný zriaďovateľom. Odišla Ing. Mária Vráblová a nahradil ju Mgr. Andrej Baran . Zloženie Rady školy k 30. 6. 2019 bolo nasledovné:

**Zástupcovia rodičov ZŠ:** Mgr. Viera Gurová, Danka Oravcová, Ing. Jozef Veselka (podpredseda RŠ)

**Zástupca rodičov MŠ**: Mgr. Jana Jeneiová

**Zástupca pedagogických zamestnancov ZŠ:** Ing. Marta Čunderlíková

**Zástupca pedagogických zamestnancov MŠ:** Mgr. Monika Bukvayová

**Zástupca nepedagog. zamestnancov ZŠ s MŠ**: p. Rozália Kordošová

**Delegovaní zástupcovia zriaďovateľa**: Ing. Mária Vráblová, Lýdia Jedináková, Ing. Eva Hudecová, Ing. Jana Polakovičová (predsedníčka RŠ)

 V školskom roku 2018/2019 Rada školy pri ZŠ s MŠ nehospodárila so žiadnymi finančnými prostriedkami.

 Na záver chcem poďakovať p. riaditeľke Mgr. Vierke Mladenovej, ostatným pedagogickým zamestnancom školy a účtovníčke školy za dobrú spoluprácu, za včasné predkladanie všetkých materiálov a podrobných informácií podľa požiadaviek jednotlivých členov RŠ, za podrobné vysvetľovanie školskej problematiky a verím, že táto spolupráca medzi nami bude pokračovať aj naďalej.

 Ing. Polakovičová

Vo Vištuku 30. 10. 2019 predsedníčka Rady školy pri ZŠ s MŠ vo Vištuku,